ai4bharat/Pralekha huggingface dataset:
ভূ-বিজ্ঞানমন্ত্রক
পূর্বমধ্য আরব সাগরে ঘনীভূত ঘূর্ণিঝড় "নিসর্গ": উত্তর মহারাষ্ট্র এবং দক্ষিন গুজরাট উপকূলবর্তী অঞ্চলে সতর্কতা জারি
আগামী ১২ ঘন্টায় এটি প্রবল ঘূর্ণিঝড়ে রূপান্তরিত হওয়ার সম্ভাবনা রয়েছে
নতুন দিল্লী, ২রা জুন, ২০২০
ভারতের আবহাওয়া দপ্তরের জাতীয় আবহাওয়া পূর্বাভাস কেন্দ্রের ঘূর্নিঝড় সতর্কতা বিভাগের সতর্কতা অনুযায়ী:
পূর্বমধ্য আরব সাগরে সৃষ্ট গভীর নিম্নচাপটি গত ৬ ঘন্টা ধরে প্রতিঘন্টায় ১১ কিলোমিটার বেগে উত্তর দিকে এগিয়ে চলেছে। এটি আগামী ১২ ঘন্টায় আরও ঘনীভূত হয়ে সামুদ্রিক ঘুর্নিঝড় "নিসর্গ" তে রূপান্তরিত হবে। এটি আগামী কয়েক ঘন্টা উত্তর দিকে এগিয়ে চলার পর দিক পরিবর্তন করে উত্তর-উত্তরপূর্ব দিকে এগিয়ে যাবে। আগামী ৩ রা জুন বিকালের দিকে এটি ঘন্টায় ১০০-১১০ কিলোমিটার বা সর্বোচ্চ ১২০ কিলোমিটার গতিতে উত্তর মহারাষ্ট্র এবং দক্ষিন গুজরাটের উপকূলের মাঝামাঝি হরিহরেশ্বর এবং দমন,মহারাষ্টের রাইগদ জেলার আলীবাগ অঞ্চলের ওপর দিয়ে বয়ে যেতে পারে।
সতর্কতা:
 বৃষ্টিপাত:
আগামি ২৪ ঘণ্টায় কঙ্কন, গোয়া, কর্নাটকের উপকূলবর্তী অঞ্চল,মধ্য মহারাষ্ট্র এবং মরাঠওয়াড়া অঞ্চলে হাল্কা থেকে মাঝারি এবং বিক্ষিপ্তভাবে ভারী বৃষ্টির সম্ভাবনা রয়েছে।
৩রা জুন মধ্য মহারাষ্ট্র এবং উত্তর কঙ্কন অঞ্চলের কিছু স্থানে বিক্ষিপ্তভাবে প্রবল বৃষ্টির সম্ভাবনা আছে।
দক্ষিন কঙ্কন, গোয়া এবং দক্ষিন গুজরাট অঞ্চলে হাল্কা থেকে মাঝারি এবং বিক্ষিপ্ত ভাবে কিছু অঞ্চলে ভারী বৃষ্টির সম্ভাবনা আছে।
পশ্চিম মধ্যপ্রদেশের বিচ্ছিন্ন অংশে হাল্কা থেকে মাঝারি বৃষ্টিপাতের সম্ভাবনা আছে।
 ঝোড়ো হাওয়ার সতর্কতা:পূর্বমধ্য আরব সাগরে ঝোড়ো হাওয়ার গতি বর্তমানে সর্বোচ্চ ৮০ কিলোমিটার প্রতিঘন্টা। এটির বেগ আরও বেড়ে সর্বোচ্চ ১০০ কিলোমিটার গতিতে পূর্বমধ্য আরব সাগর দক্ষিন মহারাষ্ট্র এবং গোয়া উপকূলবর্তী অঞ্চল দিয়ে আজ সন্ধ্যা নাগাদ বয়ে যাবে। এটি আরও শক্তি সঞ্চয় করে সর্বোচ্চ ১২০ কিলোমিটার প্রতিঘন্টায় ৩রা জুন সকাল বেলা মহারাষ্টের রায়গাদ, মুম্বাই, পালঘর, থানে দিয়ে বয়ে যেতে পারে। ৩রা জুন দুপুরের দিকে সর্বোচ্চ ১০০ কিলোমিটার প্রতিঘন্টায় গুজরাটের ভালসাদ, নাভসারি জেলা, দমন এবং মহারাষ্টের সিন্ধুদুর্গ জেলার ওপর দিয়ে বয়ে যেতে পারে। একই সঙ্গে সর্বোচ্চ ৯০ কিলোমিটার প্রতিঘন্টায় দক্ষিন গুজরাটের সুরাট, বারুচ, দাদরা ও নগরহাভেলীর ওপর দিয়ে ঝোড়ো হাওয়া বয়ে যেতে পারে।
আগামী ২৪ ঘণ্টায় কর্নাটক ও গোয়া উপকূলবর্তী অঞ্চল দিয়ে সর্বোচ্চ ৭০ কিলোমিটার গতিবেগে ঝোড়ো হাওয়া বয়ে যেতে পারে।
সামুদ্রিক পরিস্থিতি:
পূর্বমধ্য আরব সাগর উত্তাল থেকে অতি উত্তাল হবে।আজ থেকে আগামীকাল সন্ধ্যা অবধি পূর্বমধ্য আরব সাগর উত্তাল থেকে অতি উত্তাল থাকবে।
 ঝোড়ো হাওয়ার দরুন ঢেউয়ের সতর্কতা:
ঘূর্নিঝড় স্থলভাগে প্রবেশের সময় মুম্বাইয়ের নিম্ন অঞ্চল গুলিতে ঢেউয়ের উচ্চতা ১-২ মিটার হতে পারে।থানে এবং রাইগাদ উপকূলে ঢেউয়ের উচ্চতাও ১-২ মিটার হতে পারে। রত্নগিরি জেলায় ঢেউয়ের উচ্চতা হতে পারে ০.৫-১ মিটার।
মৎস্যজীবীদের প্রতি সতর্কবার্তা:
আগামী ৩ রা জুন অবধি পূর্বমধ্য এবং উত্তরপূর্ব আরব সাগর,কর্নাটক,গোয়া,মহারাষ্ট্র,দক্ষিন গুজরাট উপকূলে মৎস্যজীবীদের মাছ ধরতে যেতে নিষেধ করা হয়েছে।
ক্ষতির সম্ভাবনা:কাঁচা বাড়ী/বাড়ীর চাল উড়ে যেতে পারে।বিদ্যুৎ এবং যোগাযোগের তার ক্ষতিগ্রস্ত হতে পারে।কাঁচা এবং পাকা সড়কের ক্ষতির সম্ভাবনা আছে।একাধিক গাছ উপড়ে যাওয়ার সম্ভাবনা আছে ।উপকূলবর্তী এলাকার ফসলের বড়ো ধরনের ক্ষতি হতে পারে।
 মৎস্যজীবীদের সতর্কতা এবং করণীয় কাজ:মাছ ধরতে যাওয়া সম্পূর্ণ বন্ধ।নিম্ন অঞ্চলগুলি থেকে উদ্ধার কাজ চালাতে হবে।সড়ক এবং রেল পথে নিয়ন্ত্রণ।যে সব অঞ্চলে ঝড়ের প্রভাব পড়বে সেইসব অঞ্চলের মানুষদের ঘরে থাকার নির্দেশ।যন্ত্র চালিত নৌকা এবং ছোটো জাহাজ চলাচল নিরাপদ নয়।
(CG/PPM
প্রতিরক্ষামন্ত্রক
শনাক্তকরণ, আইসোলেশন এবং কোয়ারেন্টাইনের জন্য ২ শয্যার তাবু নিয়ে এলো ওএফবি
নতুনদিল্লি, ১১ এপ্রিল, ২০২০
দেশজুড়ে করোনা ভাইরাস মহামারীর মোকাবিলায় অর্ডন্যান্স ফ্যাক্টরি বোর্ড  গুরুত্বপূর্ণ ভূমিকা নিয়েছে। ওএফবি, স্বল্পমূল্যে ২ শয্যার তাবু তৈরি করেছে। যেখানে আপৎকালীন অবস্থায় রোগীদের পরীক্ষা করে আইসোলেশন এবং কোয়ারেন্টাইন অর্থাৎ পৃথকভাবে নজরদারীতে রাখা যাবে। এই তাবুগুলি ৯.৫৫ বর্গমিটার এলাকাজুড়ে বসানো যায়। ওয়াটারপ্রুফ কাপড়, মাইল্ড স্টীল এবং অ্যালুমিনিয়ামের শঙ্কর পদার্থ দিয়ে এই তাবুগুলো তৈরি করা হয়েছে।
এধরণের তাবু স্বল্পকালীন ব্যবস্থায় হাসপাতাল ছাড়া অন্যত্র ব্যবহার করা যাবে। কানপুরের অর্ডন্যান্স ইক্যুইপমেন্ট ফ্যাক্টরি, চিকিৎসা সরঞ্জাম সহ এই তাবুগুলি তৈরি করেছে। ৫০টি এধরণের তাবু ইতিমধ্যে অরুনাচল প্রদেশ সরকারকে পাঠানো হয়েছে।
অর্ডন্যান্স ফ্যাক্টরি বোর্ড -এর অধীনস্থ দেরাদুনের অপ্টো ইলেকট্রনিক্স ফ্যাক্টরি ৬ এপ্রিল উত্তরাখন্ডের রাজ্যপালকে ২৫০০টি হ্যান্ড স্যানিটাইজার এবং ১ হাজার ফেসমাস্ক দান করেছে।
ওএফবি-র আরুভাঙকারুর কর্ডিট ফ্যাক্টরি, তামিলনাডুর নীলগিরি জেলাপুলিশকে ৮ এপ্রিল ১০০ লিটার স্যানিটাইজার দিয়েছে। পুণের হাই এক্সপ্লোসিভ ফ্যাক্টরি, বেলগাভির মেসার্স এইচএলএল-কে ২৫০০ লিটার স্যানিটাইজার ৯ এপ্রিল দিয়েছে।
নাগপুরের আমবাঝারি অর্ডন্যান্স ফ্যাক্টরি, বাষ্পের মাধ্যমে পরিশোধনক্ষম একটি চেম্বার তৈরি করেছে। যা সহজই এক জায়গা থেকে অন্য জায়গায় নিয়ে যাওয়া যায়। এর মাধ্যমে স্যানিটাইজেশনের কাজ করা সম্ভব। অর্ডন্যান্স ফ্যাক্টরি, আমবাঝারি হাসপাতালে সদর দরজায় এই চেম্বারটি বসানো হয়েছে।
দেরাদুনের অর্ডন্যান্স ফ্যাক্টরি, হাতধোয়ার সরঞ্জাম পুলিশ কর্তৃপক্ষকে দিয়েছে। পুণের দেহুরোড অর্ডন্যান্স ফ্যাক্টরি, দেহুগাঁও-এ শ্রমিকদের মধ্যে খাবার বন্টন করেছে।
(CG/CB/SFS
প্রধানমন্ত্রীরদপ্তর
শ্রী মান্নাথু পদ্মনাভনজির মৃত্যুদিনে প্রধানমন্ত্রীর শ্রদ্ধার্ঘ
নতুনদিল্লি, ২৫শে ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী , শ্রী মান্নাথু পদ্মনাভনজির মৃত্যুদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “শ্রী মান্নাথু পদ্মনাভনজির মৃত্যুদিনে তাঁকে শ্রদ্ধা জানাই। সমাজ কল্যাণমূলক বিভিন্ন কাজে এবং যুব সম্প্রদায়ের ক্ষমতায়নের জন্য তাঁর সুদুরপ্রসারী উদ্যোগকে আমরা স্মরণ করি। তাঁর মূল্যবান ভাবনা বহু মানুষের অনুপ্রেরণার উৎস।“
অসামরিকবিমানপরিবহণমন্ত্রক
এয়ার ইন্ডিয়া, এলায়েন্স এয়ার, ভারতীয় বিমান বাহিনী এবং অসরকারী বিমান সংস্থাগুলির ৪৪৩টি বিমান লাইফলাইন উড়ান পরিষেবার কাজে যুক্ত রয়েছে
নতুন দিল্লি, ৪ মে, ২০২০
লাইফলাইন উড়ান পরিষেবার কাজে যুক্ত রয়েছে এয়ার ইন্ডিয়া,এলায়েন্স এয়ার,ভারতীয় বিমান বাহিনী এবং বেসরকারী সংস্থার ৪৪৩টি বিমান। এর মধ্যে ২৬৫টি বিমান এয়ার ইন্ডিয়া এবং এলায়েন্স এয়ারের। আজ পর্যন্ত এই পরিষেবার মাধ্যমে ৪,৩৪,৫৩১ কিলোমিটার আকাশপথ পাড়ি দিয়ে এই পণ্যবাহী বিমান গুলি ৮২১.০৭ টন পণ্য পরিবহন করেছে।কোভিড-19 সংক্রমণের দরুন দেশজুড়ে চলা লকডাইন কালে দেশের লড়াইয়ে সমর্থন জানিয়ে,অসামরিক বিমান চলাচল মন্ত্রক এই লাইফলাইন উড়ানগুলি নিয়ন্ত্রণ করে দেশের প্রত্যন্ত অঞ্চলে প্রয়োজনীয় চিকিৎসা সামগ্রী সরবরাহ করে চলেছে। উত্তর পূর্ব অঞ্চল, ব-দ্বীপ অঞ্চল এবং পাহাড়ি অঞ্চলগুলির প্রতি বিশেষ নজর দেওয়া হচ্ছে। পবনহংস লিমিটেড সহ অন্যান্য হেলিকপ্টার পরিষেবা ব্যবহার হচ্ছে জম্মু ও কাশ্মীর, লাদাখ, ব দ্বীপ অঞ্চল এবং উত্তর পূর্ব অঞ্চলের রাজ্য গুলিতে। মূলত চিকিৎসা সামগ্রী এবং অসুস্থ মানুষদের পরিবহনের জন্য এই পরিষেবা ব্যবহার করা হচ্ছে। গত ৩রা মে ২০২০ পর্যন্ত পবনহংস হেলিকপ্টার পরিষেবার মাধ্যমে ৭,৭২৯ কিলোমিটার আকাশপথ পাড়ি দিয়ে ২.২৭ টন পণ্য পরিবহন করা হয়েছে। অভ্যন্তরীণ পণ্য পরিষেবা সংস্থা স্পাইস জেট, ব্লু ডার্ট এবং ইন্ডিগো বানিজ্যিক ভাবে পণ্য পরিষেবা দিয়ে চলেছে। স্পাইস জেট সংস্থা ৭৭৫টি পণ্যবাহী বিমান গত ২৪ শে এপ্রিল থেকে ৩রা মে পর্যন্ত ১৩,৩১,২২৬ কিলোমিটার আকাশপথ পাড়ি দিয়ে ৫,৬১৭ টন পণ্য বহন করেছে। এর মধ্যে ২৮৩টি আন্তর্জাতিক বিমান রয়েছে। ব্লু ডার্ট তাদের ২৫৬টি পণ্যবাহী বিমানে গত ২৫শে এপ্রিল থেকে ৩রা মে পর্যন্ত ২,৮৩,৩৫৮ কিলোমিটার আকাশপথ পাড়ি দিয়ে ৪,৪০৫ টন পণ্য বহন করে। এর মধ্যে ১৩ টি আন্তর্জাতিক পণ্যবাহী বিমান ছিল। গত ৩ রা এপ্রিল থেকে ৩ রা মে পর্যন্ত ইন্ডিগো বিমান সংস্থা ৮৮ টি পণ্যবাহী বিমানে ১,৪৬,৫৪৭ কিলোমিটার আকাশপথ পাড়ি দিয়ে ৪৪২ টন পণ্য বহন করেছে। এর মধ্যে ৩৩ টি আন্তর্জাতিক পণ্যবাহী বিমান রয়েছে।অসরকারি সংস্থার বিমান গুলি সরকারের জন্য জরুরি পরিষেবা পৌছে দিয়েছে বিনামূল্যে। ভিস্তারা বিমান সংস্থা গত ১৯শে এপ্রিল থেকে ৩রা মে পর্যন্ত ২০টি পণ্যবাহী বিমানে ২৮,৫৯০ কিলোমিটার আকাশপথ পাড়ি দিয়ে ১৩৯ টন পণ্য পরিবহন করেছে।
কোভিড-19 সংক্রান্ত সামগ্রী,চিকিৎসা সরঞ্জাম এবং ওষুধ পরিবহনের জন্য আন্তর্জাতিক ক্ষেত্রে পূর্ব এশিয়ার সঙ্গে একটি পণ্যএয়ার ব্রিজ স্থাপন করা হয়েছেএয়ার ইন্ডিয়া ৯৩০ টন চিকিৎসা সামগ্রী এই পথে নিয়ে এসেছে। এর পাশাপাশি ব্লু ডার্ট গত ১৪ই এপ্রিল থেকে ৩ রা মে ২০২০ পর্যন্ত সাংহাই এবং গুয়াংজহু থেকে ১১৪ টন পণ্য নিয়ে এসেছে। হংকং থেকে পণ্য পরিবহন করেছে ২৪ টন। স্পাইস জেট ৩ রা মে পর্যন্ত সাংহাই ও গুয়াংঝু থেকে ২০৪ টন চিকিৎসা সামগ্রী নিয়ে এসেছে এবং ওই সময়কালেই হংকং এবং সিঙ্গাপুর থেকে ১৬ টন চিকিৎসা সামগ্রী পরিবহন করেছে।
(CG/PPM
প্রধানমন্ত্রীরদপ্তর
অর্কেস্ট্রার মূর্ছনায় ভারতের জাতীয় সঙ্গীত পরিবেশনের জন্য গ্র্যামি পুরস্কার বিজয়ী রিকি কেজ-এর সপ্রশংস উল্লেখ করলেন প্রধানমন্ত্রী
নয়াদিল্লি, ১৪ আগস্ট, ২০২৩
লন্ডনের ঐতিহাসিক অ্যাবে রোড স্টুডিওয় ব্রিটিশ অর্কেস্ট্রা অর্থাৎ, দ্য রয়্যাল ফিলহারমনিক অর্কেস্ট্রার সাঙ্গীতিক মূর্ছনায় ভারতের জাতীয় সঙ্গীত পরিবেশনের জন্য ভারতের সঙ্গীতকার তথা গ্র্যামি পুরস্কার বিজয়ী শ্রী রিকি কেজ-এর ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী।
রিকি কেজ-এর এক ট্যুইট বার্তার উত্তরে প্রধানমন্ত্রী তাঁর নিজের বার্তায় বলেছেন :
“চমৎকার উপস্থাপনা, যা প্রত্যেক ভারতবাসীকে গর্বিত করবে।”
কয়েকদিন আগে রিকি কেজ তাঁর ট্যুইট বার্তায় বলেছিলেন :
“প্রবাদপ্রতিম লন্ডনের অ্যাবে রোড স্টুডিওয় তিনি রয়্যাল ফিলহারমনিক অর্কেস্ট্রার পক্ষ থেকে অর্কেস্ট্রার মাধ্যমে সঙ্গীত পরিবেশনে ভারতের জাতীয় সঙ্গীতকে চমৎকারভাবে তুলে ধরেছিলেন।”
AC/SKD/DM/
(
যোগাযোগওতথ্যপ্রযুক্তিমন্ত্রক
ঘূর্ণিঝড় ইয়াস : টেলিযোগাযোগ ব্যবস্থায় প্রভাব ঝড়ের সতর্কবার্তায় টেলিযোগাযোগ ব্যবস্থার ব্যাপক ব্যবহার
নতুন দিল্লি, ২৬ মে, ২০২১
টেলিযোগাযোগ বিভাগের কমন অ্যালার্ট প্রটোকল, সিএপি, পশ্চিমবঙ্গ, ওড়িশা এবং অন্ধপ্রদেশের রাজ্য বিপর্যয় পরিচালন কর্তৃপক্ষ ২৪ ও ২৫ মে ঘূর্ণি ঝড়ের সতর্কবার্তা প্রচারের জন্য ব্যাপকভাবে ব্যবহার করে। স্থানীয় ভাষা ব্যবহার করে এলাকার বাসিন্দাদের সাবধান করে মোট ৬ কোটিরও বেশি এসএমএস বার্তা প্রেরণ করা হয়েছে। এরমধ্যে ৩.৮৭ কোটি বার্তা পশ্চিমবঙ্গ, ২.৪৩ কোটি বার্তা ওড়িশা এবং ৩৬.৪ লক্ষ বার্তা অন্ধপ্রদেশের তরফ থেকে প্রচার করা হয়েছে। এর পাশাপাশি এই প্রথম টেলিযোগাযোগ বিভাগ মারফত ভয়েস এলার্ট মেসেজ প্রেরণ করা হয়েছে।
পশ্চিমবঙ্গে ঘূর্ণিঝড় প্রভাবিত জেলাগুলির মধ্যে রয়েছে, পূর্ব মেদিনীপুর, পশ্চিম মেদিনীপুর, বাঁকুড়া, দক্ষিণ ২৪ পরগনা ও ঝাড়গ্রাম। ওড়িশার জেলাগুলির মধ্যে রয়েছে বালেশ্বর, ভদ্রক, জগৎসিংপুর, কেন্দাপাড়া, জাজপুর, কেওঁনঝার এবং ময়ূরভঞ্জ।
টেলি যোগাযোগ ব্যবস্থাকে সচল রাখতে বিএসএনএল-এর পদস্থ আধিকারিকদের এক একটি জেলার দায়িত্ব দেওয়া হয়েছে। যেসব এলাকায় টেলিযোগাযোগ ব্যবস্থা ঝড়ে বিধ্বস্ত হয়ে পড়েছে তাকে স্বাভাবিক অবস্থায় ফিরিয়ে নিয়ে আসার কাজ খুব শীঘ্রই শুরু হচ্ছে।
CG/ SB
(Visitor Counter : 152
প্রধানমন্ত্রীরদপ্তর
বসন্ত পঞ্চমী ও সরস্বতী পূজো উপলক্ষ্যে দেশবাসীর প্রতি প্রধানমন্ত্রীর শুভেচ্ছা
নতুনদিল্লি, ৩০ জানুয়ারী, ২০২০
প্রধানমন্ত্রী শ্রী নরেন্দ্র মোদী বসন্ত পঞ্চমী ও সরস্বতী পূজো উপলক্ষ্যে দেশবাসীকে তাঁর শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “ আনন্দ ও নবরূপের উৎসব বসন্ত পঞ্চমী ও সরস্বতী পূজো উপলক্ষ্যে সকল দেশবাসীকে আমার আন্তরিক শুভেচ্ছা জানাচ্ছি।
বিদ্যাদায়িনী মা সরস্বতীর কাছে প্রার্থনা করি প্রত্যেকের জীবন জ্ঞানের আলোকে পরিপূর্ণ হোক। ”
CG/CB
(Visitor Counter : 72
তথ্যওসম্প্রচারমন্ত্রক
দেশাত্মবোধক চলচ্চিত্র উৎসব ‘৭০ সাল আজাদি, ইয়াদ করো কুরবানি’ আয়োজন করা হবে
নয়াদিল্লি, ২১ জুন, ২০১৯
জাতীয় এবং আন্তর্জাতিক স্তরে আঞ্চলিক ভাষায় নির্মিত চলচ্চিত্রগুলির প্রচারের জন্য তথ্য ও সম্প্রচার মন্ত্রক কি কি পদক্ষেপ নিয়েছে তা আজ লোকসভায় এক লিখিত প্রশ্নের জবাবে জানান কেন্দ্রীয় মন্ত্রী শ্রী প্রকাশ জাভড়েকর।
নতুন দিল্লির সিরি ফোর্ট অডিটোরিয়ামে ২০১৬ সাল থেকে প্রতিরক্ষা মন্ত্রক স্বাধীনতা দিবস উদযাপন উপলক্ষে ১২-১৮ই আগস্ট নানা অনুষ্ঠানের আয়োজন করে থাকে। এই কর্মসূচির অঙ্গ হিসেবে তথ্য ও সম্প্রচার মন্ত্রক স্বাধীনতার ৭০ বছর পূর্তি উপলক্ষে ‘৭০ সাল আজাদি, ইয়াদ করো কুরবানি’ শীর্ষক দেশাত্মবোধক চলচ্চিত্র উৎসবের আয়োজন করবে।
প্রতি বছর ভারতের আন্তর্জাতিক চলচ্চিত্র উৎসব আইএফএফআই-এর ভারতীয় প্যানোরামা শাখার জন্য কিছু চলচ্চিত্র বাছাই করা হয়। আইএফএফআই সহ দেশ-বিদেশের বিভিন্ন চলচ্চিত্র উৎসবে এখান থেকে ৪৭টি চলচ্চিত্র প্রদর্শন করা হয়। এর মধ্যে ২৬টি কাহিনীচিত্র এবং ২১টি অ-কাহিনীচিত্র।
দেশের সব প্রান্ত থেকে বিভিন্ন শাখায় হিন্দি এবং আঞ্চলিক ভাষার চলচ্চিত্রগুলির মধ্যে থেকে জাতীয় চলচ্চিত্র পুরস্কারের জন্য মন্ত্রক মনোনীত করে। তথ্য ও সম্প্রচার মন্ত্রকের অধীনে চলচ্চিত্র উৎসবের ডিরেক্টরেট আয়োজিত ভারতীয় এবং আন্তর্জাতিক নানা চলচ্চিত্র উৎসবে পুরস্কারের জন্য মনোনীত এই ছবিগুলি দেখানো হয়।
ব্রিক্স চলচ্চিত্র উৎসবে ব্রাজিল, রাশিয়া, ভারত, চিন এবং দক্ষিণ আফ্রিকায় নির্মিত আন্তর্জাতিক মানের ফিল্মগুলি প্রদর্শিত হয়।
টোরোন্টো, বুসান, বার্লিনের মতো চলচ্চিত্র উৎসবে যেসব ভারতীয় ফিল্ম দেখানো হয়, তথ্য ও সম্প্রচার মন্ত্রক সেই ছবিগুলিকে আর্থিক সাহায্য করে থাকে। ‘নিউটন’ এবং ‘লোকতাক লাইরেম্বি’র মতো ছবিগুলি এ ধরনের আর্থিক সাহায্য পেয়েছে। এই দুটি চলচ্চিত্র বার্লিন আন্তর্জাতিক চলচ্চিত্র উৎসবে প্রদর্শিত হয়েছিল।
CG/CB/DM
(Visitor Counter : 199
প্রধানমন্ত্রীরদপ্তর
রামনবমী উপলক্ষ্যে প্রধানমন্ত্রী জুনাগড়ের গাথিলায় উমিয়া মাতা মন্দিরের চতুর্দশ প্রতিষ্ঠা দিবসে বক্তব্য রাখবেন
নতুনদিল্লি, ৯ই এপ্রিল, ২০২২
রামনবমী উপলক্ষ্যে প্রধানমন্ত্রী শ্রী নরেন্দ্র মোদী ১০ই এপ্রিল বেলা ১টার সময় জুনাগড়ের গাথিলায় উমিয়া মাতা মন্দিরের চতুর্দশ প্রতিষ্ঠা দিবসে ভিডিও কনফারেন্সের মাধ্যমে বক্তব্য রাখবেন ।
গুজরাটের মূখ্যমন্ত্রী থাকার সময় ২০০৮ সালে শ্রী মোদী এই মন্দিরের উদ্বোধন করেছিলেন। সেই সময় তাঁর পরামর্শক্রমে মন্দিরের পরিচালন ট্রাস্ট নানা সামাজিক ও স্বাস্থ্য পরিষেবার কাজে নিজেদের যুক্ত করে। এর মধ্যে দরিদ্রদের জন্য বিনামূল্যে চোখের ছানি অপারেশন এবং আয়ুর্বেদিক ওষুধ বিতরণ রয়েছে।
উমিয়া মাতা কড়বা পাতিদারদের কুলদেবী হিসেবে পূজিত হন।
CG/CB/
(
বিজ্ঞানওপ্রযুক্তিমন্ত্রক
ইন্সপায়ার ফেলোশিপ বিষয়ে তথ্য ও প্রযুক্তি দপ্তরের বিবৃতি
নতুন দিল্লি, ১০ নভেম্বর, ২০২০
তথ্য ও প্রযুক্তি দপ্তর নতুন দিল্লির লেডি শ্রীরাম মহিলা কলেজের ছাত্রী এবং দপ্তরের “ইনোভেশন ইন সায়েন্স পারসুট ফর ইন্সপায়াড রিসার্চ ” কর্মসূচীর অধীনে উচ্চশিক্ষার জন্য বৃত্তির প্রত্যাশী জি. ঐশ্বর্যা রেড্ডির মৃত্যুতে গভীরভাবে শোকাহত। তিনি ছিলেন দেশের উজ্জ্বল প্রতিশ্রুতিমান ছাত্র-ছাত্রীর অন্যতম। এই কারণেই তাঁকে ইন্সপায়ার এসএইচই বৃত্তি প্রদান করা হয়েছিল। অন্য বছরের মতো এবারেও প্রভিশনাল স্কলারশিপের ফেলোশিপ পত্র অগস্ট মাসে পাঠিয়ে দেওয়া হয়েছে ৯৭৬২ জন যোগ্য প্রার্থীর কাছে। ছাত্র-ছাত্রীদের বলা হয়েছে, তিনটি সাধারণ নথি যেমন, ব্যাঙ্ক অ্যাকাউন্টের বিবরণ, মার্কশিট এবং কলেজের একটি সার্টিফিকেট আপলোড করতে। তার পরেই সারা বছরের বৃত্তি দ্রুত ছাড়া হবে। দুঃখজনকভাবে ঐশ্বর্যার এই নথিগুলি পাওয়া যায়নি।
বিজ্ঞান ও প্রযুক্তি দপ্তর মনোনীত প্রার্থীদের আবেদন জানাচ্ছে দ্রুত এই বিধি পালন করতে, যাতে যত দ্রুত সম্ভব বৃত্তি প্রদান করা যায়। আমরা বিশেষ করে সব প্রতিষ্ঠানের কাছে এই গুরুত্বপূর্ণ বিষয়ে সময়ের মধ্যে সহযোগিতা করার জন্য আর্জি জানানো হচ্ছে।
সোসিয়েল জস্তিস অমসুং ইম্পৱার্মেন্ত মন্ত্রালয়
এম./ও. সোসিয়েল জস্তিস অমসুং এম্পাৱরমেন্তকী মনুং চন্না লৈবা এন.বি.সি.এফ.দি.সি. অমসুং এন.এস.এফ.দি.সি.না সেন্ত্রেল বেঙ্ক ওফ ইন্দিয়াগা এম.ও.এ.গী খুৎয়েক পীনখ্রে
নেস্নেল বেকৱার্দ ক্লাসেস ফাইনান্স অমসুং দিবেলপমেন্ত কোর্পোরেশন  অমসুং নেস্নেল সেদ্যুল কাস্ত ফাইনান্স অমসুং দিবেলপমেন্ত কোর্পোরেশন না খ্বাইদগী মরু ওইবা অমসুং লম অসিদা মকোক থোংলিবা পুব্লিক সেক্তর বেঙ্ক, সেন্ত্রেল বেঙ্ক ওফ ইন্দিয়াগা মেমোরেন্দম ওফ এগ্রীমেন্তশিং  খুৎয়েক পীনখিবগা লোইননা ভারত সরকারগী সোসিয়েল জস্তিস অমসুং এম্পাৱরমেন্ত মন্ত্রালয়গী ইন্তরেস্ত সবভেন্সন স্কীম – ইকোনোমিক্কী ওইনা শোত্থরবা ও.বি.সি./এস.সি. এস.ঐচ.জি.শিং অমসুং মীওইশিংগিদমক্তা ওইবা ৱঞ্চিৎ ইকাই সমুহ ওর ৱর্গোন কি আর্থিক সহাইতা  য়োজনা অসি ইমপ্লিমেন্তেশন তৌবদা য়াম্না চাউনা ইনোৎ হাপখি।
স্কীম অসিনা লুপা লাখ ৪ ফাওবগী লোন/শেল পুবদা ও.বি.সি./এস.সি. এস.ঐচ.জিশিংদা অমসুং লুপা লাখ ২ ফাওবগী লোন/শেল পুবদা ও.বি.সি./এস.সি. মিওইশিংনা বোরোৱিং এস.ঐচ.জি.শিং/বেনিফিসরীশিংগী স্তেন্দর্দ একাউন্তশিংদা ৫% ফাওবগী ক্বিক ইন্তরেস্ত সবভেন্সন বেনিফিতকী খুদোংচাবা ফংগনি।
এম.ও.এ. অসি সেন্ত্রেল বেঙ্ক ওফ ইন্দিয়াগী মায়কৈদগী ফিল্দ জেনেরেল মেনেজর, শ্রী. ভি.কে. মহেনদ্রু অমসুং এন.বি.সি.এফ.দি.সি.গী মায়কৈদগী জেনেরেল মেনেজর , শ্রীমতি অনুপমা সুদ অমসুং এন.এস.এফ.দি.সি.গী মায়কৈদগী, চীফ মেনেজর শ্রী দেৱানন্দনা, এন.বি.সি.এফ.দি.সি.গী মেনেজিং দাইরেক্তর / চেয়রমেন অমসুং এন.এস.এফ.দি.সি.গী মেনেজিং দাইরেক্তর ওইরিবা শ্রী. কে. নারায়নগী মমাং খুৎয়েক পীনখি। স্কীম অসিনা লৈবাক পুম্বগী ওইনা এন্ত্রপ্রেনর কয়া অমবু কান্নবা পীগনি হায়না থাজবা থম্লি।
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
কেন্দ্রীয় দল গুজরাট, মহারাষ্ট্র ও তেলেঙ্গনা সফর করবে
মোট ৭৫ লক্ষের বেশী লালারসের নমুনা পরীক্ষা করা হয়েছে
সুস্থ হয়ে ওঠার হার বৃদ্ধি পেয়েছে ৫৭.৪৩%
নতুনদিল্লী, ২৫ জুন, ২০২০
কেন্দ্রীয় স্বাস্থ্য ও পরিষেবা মন্ত্রকের যুগ্ম সচিব শ্রী লব আগরওয়ালের নেতৃত্বে একটি কেন্দ্রীয় দল গুজরাট, মহারাষ্ট্র ও তেলেঙ্গনা ২৬ থেকে ২৯শে জুন সফর করবে। দলের সদস্যরা সংশ্লিষ্ট রাজ্যগুলির আধিকারিকদের সঙ্গে মতবিনিময় করবেন এবং কোভিড-১৯ মহামারীর মোকাবিলায় গৃহীত উদ্যোগগুলির পর্যালোচনা করবেন।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত রয়েছে। সরকারী পরীক্ষাগার ৭৩৪টি ও বেসরকারি পরীক্ষাগার ২৭৩টি ౼অর্থাৎ মোট ১০০৭টি পরীক্ষাগার এই মুহূর্তে দেশের নানা প্রান্তে রয়েছে। এর মধ্যে ৩৫৯টি সরকারী ও ২০০টি বেসরকারী পরীক্ষাগারে  রিয়েল টাইম পিসিআরের মাধ্যমে , ৩৪৩টি সরকারি ও ২১টি বেসরকারী পরীক্ষাগারে  এবং ট্রুন্যাটের মাধ্যমে ৩২টি সরকারি ও ৫২টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
গত ২৪ ঘন্টায় দুই লক্ষের বেশী নমুনা౼২,০৭,৮৭১টি নমুনা পরীক্ষা হয়েছে, যার পরিমাণ দৈনিক হিসেবে সর্বোচ্চ। এ পর্যন্ত দেশে মোট ৭৫,৬০,৭৮২টি নমুনার পরীক্ষা হয়েছে।
কোভিড সংক্রমিতদের সুস্থ হয়ে ওঠার হারও ক্রমশ বৃদ্ধি পেয়ে হয়েছে ৫৭.৪৩ শতাংশ। ১৩,০১২ জন রোগী গত ২৪ ঘন্টায় সুস্থ হয়েছেন। দেশে মোট ২,৭১,৬৯৬ জন সুস্থ হয়েছেন। বর্তমানে ১,৮৬,৫১৪ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
সারা দেশে প্রতি লক্ষে ৩৩.৩৯ জন সংক্রমিত হয়েছেন, বিশ্বের ক্ষেত্রে এই অনুপাত ১২০.২১ জন। ভারতে জনসংখ্যার হিসেবে প্রতি লক্ষে ১.০৬টি মৃত্যুর ঘটনা ঘটেছে౼সারা বিশ্বের নিরীখে এই হার সর্বনিম্ন।পৃথিবীতে প্রতি লক্ষে ৬.২৪ জন এই মহামারীর কারণে মারা গেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
ক্রেতা, খাদ্যএবংগণবন্টনমন্ত্রক
২০২৫-এর মধ্যে ইথানল শোধন ক্ষমতা বাড়িয়ে দ্বিগুণ এবং ২০ শতাংশ ইথানল মিশ্রণের লক্ষ্য স্থির হয়েছে - খাদ্য ও গণবন্টন দপ্তরের সচিব
নতুন দিল্লি, ১৫ জুন, ২০২১
কেন্দ্রীয় খাদ্য ও গণবন্টন দপ্তরের সচিব শ্রী সুধাংশু পান্ডে আজ, পেট্রলের সঙ্গে ইথানল মিশ্রণ কর্মসূচি সম্পর্কে সাংবাদিকদের অবহিত করেন। উল্লেখ করা যেতে পারে, প্রধানমন্ত্রী শ্রী নরেন্দ্র মোদী ৫ জুন বিশ্ব পরিবেশ দিবসে ২০২৫ পর্যন্ত ইথানল মিশ্রণ কর্মসূচির রূপরেখা প্রকাশ করেন। একই সঙ্গে ২০২৩-এর এপ্রিল থেকে ই-২০ জ্বালানীর যোগান সম্পর্কে বিজ্ঞপ্তি জারি করা হয়। ভারতীয় মানক ব্যুরো  ইতিমধ্যেই ই-১২ এবং ই-১৫ মিশ্রণ ব্যবহারের বিষয়ে গত ২ জুন বিজ্ঞপ্তি জারি করেছে।
দপ্তরের সচিব সাংবাদিকদের জানান, চাহিদা ও সরবরাহের ঘাটতি মেটাতে একাধিক উদ্যোগ নেওয়া হয়েছে। এই লক্ষ্যে ২০২৫-এর মধ্যে দেশে ইথানল শোধন ক্ষমতা বাড়িয়ে দ্বিগুণ করার এবং ২০ শতাংশ ইথানল মিশ্রণের লক্ষ্য স্থির হয়েছে। শ্রী পান্ডে আরও বলেন, ইথানল মিশ্রণ কর্মসূচির ফলে দেশের অর্থনীতিতে ইতিবাচক প্রভাব পড়বে। জ্বালানী হিসেবে ইথানলের ব্যবহার বৃদ্ধি পেলে দূষণ সমস্যা কমবে এবং পরিবেশ বান্ধব জ্বালানী হিসেবে পরিবেশের সুরক্ষায় গুরুত্বপূর্ণ ভূমিকা নেবে। উল্লেখ করা যেতে পারে, ই-২০ শ্রেণীর জ্বালানী ব্যবহার করে কার্বন মনোক্সাইড নির্গমনের পরিমাণ ৩০-৫০ শতাংশ এবং হাইড্রোকার্বন নির্গমণের পরিমাণ ২০ শতাংশ হ্রাস করা সম্ভব হবে।
পেট্রোলে ইথানল মিশ্রণের পরিমাণ বাড়িয়ে ধার্য লক্ষ্য পূরণে সরকার চিনিকল এবং ইথানল উৎপাদন ইউনিটগুলির শোধন ক্ষমতা আরও বাড়াতে উৎসাহিত করছে। এজন্য ব্যাঙ্ক থেকে ৬ শতাংশ পর্যন্ত সুদ ছাড়ের সুবিধা দিয়ে ঋণ নিতে উৎসাহ দেওয়া হচ্ছে।
শ্রী পান্ডে আরও জানান, রাষ্ট্রায়ত্ত তেল বিপণন সংস্থাগুলিতে জ্বালানী হিসেবে ইথানলের উৎপাদন এবং যোগানের পরিমাণ ২০১৩-১৪ থেকে ২০১৮-১৯ পর্যন্ত সময়ে ৫ গুণ বেড়েছে। চলতি ইথানল সরবরাহ বর্ষ ২০২০-২১-এ তেল বিপণন সংস্থাগুলিকে ৩০০ কোটি লিটারের বেশি ইথানল সরবরাহ করা সম্ভব হবে বলেও মনে করা হচ্ছে। এমনকি ২০২২-এর মধ্যে ইথানল মিশ্রণের পরিমাণ ১০ শতাংশ করার লক্ষ্য পূরণ করা সম্ভব হবে। হ্যান্ড স্যানিটাইজার সম্পর্কে শ্রী পান্ডে সাংবাদিকদের জানান, কোভিড-১৯ পূর্ববর্তী সময়ে দেশে হ্যান্ড স্যানিটাইজার উৎপাদনের বার্ষিক পরিমাণ ছিল প্রায় ১০ লক্ষ লিটার এবং হাসপাতালগুলিতে প্রধানত স্যানিটাইজারের ব্যবহার হত। কিন্তু, কোভিড-১৯-এর বিরুদ্ধে লড়াইয়ে স্যানিটাইজারের গুরুত্বপূর্ণ ভূমিকার বিষয়টি বিবেচনায় রেখে গ্রাহক বিষয়ক, খাদ্য ও গণবন্টন দপ্তর আরও বেশি পরিমাণে স্যানিটাইজার উৎপাদনে শিল্প সংস্থাগুলিকে উৎসাহিত করতে উৎপাদক সংস্থা ও রাজ্য সরকারগুলির সঙ্গে যোগাযোগ বজায় রেখেছে। তিনি আরও জানান, গত ৩১ মে পর্যন্ত দেশে প্রায় ৩ কোটি ৯০ লক্ষ লিটার হ্যান্ড স্যানিটাইজার উৎপাদিত হয়েছে। দেশে স্যানিটাইজারের অতিরিক্ত পরিমাণে উৎপাদনের বিষয়টি বিবেচনায় রেখে স্যানিটাইজার রপ্তানিতে অনুমোদন দেওয়া হয়েছে।
CG/BD/AS/
(Visitor Counter : 168
বিজ্ঞানওপ্রযুক্তিমন্ত্রক
কোভিড – ১৯ এর জন্য নোভেল ব্লাড প্লাজমা থেরাপি
নতুনদিল্লি, ১১ এপ্রিল, ২০২০
যে সব রোগীরা কোভিড – ১৯ এ আক্রান্ত, তাঁদের চিকিৎসার জন্য বিজ্ঞান ও প্রযুক্তি দপ্তরের শ্রী চিত্র তিরুনাল ইনস্টিটিউট ফর মেডিকেল সায়েন্সেস এন্ড টেকনোলজি  চিকিৎসার একটি নতুন পদ্ধতি নিয়ে কাজ করার অনুমতি পেয়েছে। এই প্রক্রিয়ায় একজন কোভিড – ১৯ এ সংক্রমিত ব্যক্তি সুস্থ হওয়ার পর তার রোগ–প্রতিরোধ ক্ষমতার সাহায্যে আরেকজন কোভিড – ১৯ এ সংক্রমিত রোগীর চিকিৎসা করা হবে। এই প্রক্রিয়াটিকে বলা হয় কনভালেসেন্ট প্লাজমা থেরাপি।
যখন নোভেল করোনা ভাইরাস, কারোর শরীরে সংক্রমিত হয়, তখন আমাদের দেহে সেই রোগের প্রতিরোধ ক্ষমতা বা অ্যান্টিবডি তৈরি করে। এই অ্যান্টিবডিগুলো এরপর অনুপ্রবেশকারী ভাইরাসটিকে চিহ্নিত করে। তারপর শ্বেতরক্তকণিকা ঐ অনুপ্রবেশকারী ভাইরাসের ওপর আক্রমণ চালায়। এরফলে দেহ এই সংক্রমণ থেকে মুক্তি পায়। প্রস্তাবিত এই থেরাপির মাধ্যমে সেরে ওঠা রোগী থেকে রক্ত নিয়ে তা নতুন সংক্রমিত রোগীর দেহে দেওয়া হবে, যাতে আক্রান্ত ব্যক্তি এই ভাইরাসকে মোকাবিলা করতে পারে।
সেরে ওঠা ব্যক্তির রক্ত সংগ্রহ করে সেখান থেকে রক্তরস বা সেরামটি পৃথক করা হবে। এরপর সেটিকে ভাইরাস নিউট্রিলাইজিং অ্যান্টিবডির জন্য চিহ্নিত করা হবে। এই রক্তরসটিকে কনভালেসেণ্ট সেরাম বলে। প্রথম পর্যায়ে দেশে কোভিড – ১৯ এর চিকিৎসা হওয়া ৫টি মেডিকেল কলেজ হাসপাতালে এই পদ্ধতি প্রয়োগ করা হবে।
১৮৯০ সালে জার্মান শরীরতত্ত্ববিদ  এমিল ফন বেরিং ডিপথেরিয়া চিকিৎসার জন্য এই কনভালেসেন্ট থেরাপি আবিস্কার করেন। ১৯০১ সালে এর জন্য চিকিৎসাশাস্ত্রে প্রথম নোবেল পুরস্কার তাঁকে দেওয়া হয়। ২০০৯ – ১০ সালে এইচ১ এন১ ইনফ্লুয়েঞ্জা ভাইরাসে এবং ২০১৮ সালে ইবোলা সংক্রমণের সময় এই পদ্ধতি প্রয়োগ করা হয়েছিল। আধুনিক ব্লাডব্যাঙ্কে উন্নত প্রযুক্তি ব্যবহার করে রক্তদাতা এবং রক্তগ্রহিতার নমুনা পরীক্ষা করে মিলিয়ে দেখে এই পদ্ধতিটি প্রয়োগ করা যাবে। সেক্ষেত্রে এটিকে নিরাপদ বলা যেতে পারে।
যদিও কোভিড – ১৯ এ সংক্রমিত রোগীদের মধ্যে বেশিরভাগই বয়স্ক, অথবা তাঁদের অনেকেরই উচ্চরক্তচাপ, ডায়াবেটিসের মতো সমস্যা আছে, সেক্ষেত্রে তারা কতটা রক্তদানে উৎসাহী হবেন, তা নিয়ে প্রশ্ন থেকে যায়।
(CG/CB/SFS
কর্মী, জন-অভিযোগএবংপেনশনমন্ত্রক
৩১ মার্চ অবসর গ্রহণকারী সরকারী কর্মীবৃন্দ
নতুনদিল্লি, ৩১ মার্চ, ২০২০
কোভিড-১৯ এর মহামারী আটকাতে সরকার দেশ জুড়ে প্রতিরোধমূলক নিয়ন্ত্রণ ব্যবস্থা চালু করায় অভূতপূর্ব এক পরিস্থিতির সৃষ্টি হয়েছে। এই প্রসঙ্গে এটি স্পষ্ট করে জানানো হচ্ছে, যে সব কেন্দ্রীয় সরকারি কর্মচারীর নির্দিষ্ট বয়স সীমায় পৌঁছে যাওয়ার কারণে আজ অবসর নেওয়ার কথা ছিল, তাঁরা বাড়ি বা দপ্তর যেখান থেকেই কাজ করুন না কেন, আজই অবসর গ্রহণ করবেন।
(CG/CB
পঞ্চায়েতিরাজমন্ত্রক
কোভিড-১৯ এ সংক্রামিত খুঁজে বের করতে বাড়ী বাড়ী গিয়েস্বাস্থ্য পরীক্ষা শুরু করলো উত্তরপাড়া-কোতরঙ পুরসভা
কোলকাতা, ১৭ এপ্রিল, ২০২০
কোভিড-১৯ সংক্রমণ গোটা বিশ্ব জুড়ে আতঙ্কের পরিবেশ সৃষ্টি করেছে এবং স্বাস্থ্য ক্ষেত্রেও এক অভূতপূর্ব জরুরী অবস্থা ডেকে এনেছে। কেন্দ্রীয় সরকার, রাজ্য সরকার, কেন্দ্র শাসিত অঞ্ছলের প্রশাসন এই সংক্রমণ রোধে নানা ব্যবস্থা নিচ্ছে। একেই ভাবে বিভিন্ন পুরসভাও সংক্রমণ রুখতে নানা পদ্ধতিতে চেষ্টা চালাচ্ছে।
করোণা ভাইরাস সংক্রমণ প্রতিরোধে এবং নাগরিকদের মধ্যে এই রোগ সম্পর্কে আতঙ্ক দূর করার পাশাপাশি নাগরিকদের প্রকৃত স্বাস্থ্যের ছবি কোন পর্যায়ে রয়েছে তা জানতে হুগলী জেলায প্রশাসন ও বাড়ী বাড়ী স্বাস্থ্য পরীক্ষা শুরু করেছে। এরই অঙ্গ হিসাবে উত্তরপাড়া-কোতরং পুরসভার উদ্যোগে আজ থেকে বাড়ী বাড়ী স্বাস্থ্য পরীক্ষায় শুরু হয়েছে। প্রাথমিক ভাবে ঠিক হয়েছে পুরসভারকে চারটি জোনে ভাগ করে চারটি আলাদা দল সব নাগরিকদের বাড়ীতে যাবেন। সেখানে প্রত্যেক সদস্যদের থার্মাল স্কানিং-এর পর তাদের স্বাস্থ্যের খোঁজ নেওয়া বা বয়স্ক মানুষরা কি ধরনের রোগে আক্রান্ত, তাদের সারা বছর কি ধরনের ওষুধ খেতে হয় তার সমস্ত তথ্য সংগ্রহ করবেন। সন্দেহজনক মনে হলে তাদের সরকারী হাসপাতালে নিয়ে গিয়ে চিকিৎসার ব্যাবস্থা ও করবে পুরসভা।
এই উদ্দেশে চারটি মেডিকেল টিম গঠন করা হয়েছে। কর্তৃপক্ষের আশা এই উদ্যোগ মানুষের মধ্যে আস্থা বাড়াবে।
CG/SDG
(Visitor Counter : 14
শ্রমওকর্মসংস্থানমন্ত্রক
কর্মচারী পেনশন কর্মসূচি
নয়াদিল্লি, ০৪ এপ্রিল, ২০২২
১৯৫২’র কর্মচারী ভবিষ্যনিধি তহবিল ও বিবিধ সংস্থান আইনের ৬এ ধারায় প্রদেয় ক্ষমতা অনুসারে, কেন্দ্রীয় সরকার কর্মচারী পেনশন কর্মসূচি প্রবর্তন করেছে। কর্মচারী পেনশন কর্মসূচিটি  ১৯৯৫ সালের ১৯ নভেম্বর থেকে কার্যকর হয়েছে। এই কর্মসূচির পর্যালোচনা ও পুনর্গঠন একটি ধারাবাহিক প্রক্রিয়া। বিশেষজ্ঞ কমিটি এবং উচ্চ ক্ষমতাপ্রাপ্ত পর্যবেক্ষণ কমিটির সুপারিশের ভিত্তিতে তথা কর্মচারী পেনশন তহবিলের প্রকৃত মূল্যায়নের বিষয়টিকে বিবেচনায় রেখে বিভিন্ন সময়ে এই কর্মসূচির সংস্থান পর্যালোচনা করা হয়। এই কর্মসূচিতে গুরুত্বপূর্ণ কয়েকটি সংশোধনের মধ্যে রয়েছে – বেতনের ঊর্ধ্বসীমা মাসিক ৬ হাজার ৫০০ টাকা থেকে বাড়িয়ে ১৫ হাজার টাকা, যা ২০১৪’র পয়লা সেপ্টেম্বর থেকেই কার্যকর হয়েছে। কর্মচারী পেনশন কর্মসূচির আওতায় পেনশন-প্রাপকদের মাসিক ন্যূনতম পেনশন হাজার টাকা করা হয়েছে।
লোকসভায় আজ এক লিখিত জবাবে একথা জানান শ্রম ও কর্মসংস্থান প্রতিমন্ত্রী শ্রী রামেশ্বর তেলি। তিনি আরও জানান, ২০২০-র সামাজিক নিরাপত্তা বিধি সম্পর্কিত বিজ্ঞপ্তি আলোচ্য বছরের ২৯ সেপ্টেম্বর প্রকাশ করা হয়। এই বিধিতে কর্মচারী ভবিষ্যনিধি তহবিল এবং বিবিধ সংস্থান আইন, ১৯৫২ সহ ৯টি কেন্দ্রীয় শ্রম আইনকে মিশিয়ে দেওয়ার সংস্থান রাখা হয়। অবশ্য, ২০২০-র সামাজিক নিরাপত্তা বিধি এখনও কার্যকর হয়নি।
CG/BD/SB
(Visitor Counter : 85